open-index/open-wikipedia-markdown huggingface dataset:
Νοκντούμουκ

Το **Νοκντούμουκ** ή **Νοκτούμουκ** (ζελέ από πράσινα φασόλια)(κορεάτικα녹두묵)  είναι ένα κορεάτικο ζελέ που φτιάχνεται από άμυλο πράσινου φασολιού. Λέγεται επίσης και Τσονγκπόμουκ (청포묵) που σημαίνει διαυγές αφρώδης ζελέ εξαιτίας του άσπρου του χρώματος. Συνήθως χρωματίζεται με γαρδένια και λέγεται **χουάνγκπόμουκ** που σημαίνει κίτρινο αφρώδης ζελέ. 

Σερβίρεται κρύο με ρύζι και αρωματίζεται με σάλτσα σόγιας και ξύδι. 

Το Νοκντούμουκ σερβίρετε συνήθως σε σημαντικές περιστάσεις όπως γάμοι και εορτασμοί. Επίσης το Νοκντούμουκ είναι το κύριο συστατικό ενός πιάτου που σερβίρονταν σου κορεάτες αυτοκράτορες και λέγονταν Τανγκπιόνγκτσάι. Το Τανγκπιόνγκτσάι αποτελείται από Νοκντούμουκ, διάφορα λαχανικά και τηγανιτό μοσχαρίσιο κρέας και αρωματίζεται με σάλτσα σόγιας, ξύδι, ζάχαρη, αλάτι και σησαμέλαιο. 

## παραπομπές


## περαιτέρω ανάγνωση
*Muk: A Refreshing Taste to Whet the Appetite

Κατηγορία:Κορεάτικη κουζίνα
Κατηγορία:Τρόφιμα με βάση όσπρια
Γκλόρια Εστέφαν

Η **Γκλόρια Μαρία Μιλαγρόσα Φαχάρδο Γκαρσία ντε Εστέφαν** (*Gloria María Milagrosa Fajardo García*, 1 Σεπτεμβρίου 1957), γνωστή στον καλλιτεχνικό χώρο ως **Γκλόρια Εστέφαν**, είναι Κουβανοαμερικανή τραγουδίστρια, ηθοποιός και επιχειρηματίας. Έχει πουλήσει πάνω από 100 εκατομμύρια δίσκους παγκοσμίως. Συνολικά, έχει κερδίσει 7 βραβεία Grammy και 4 Latin Grammy, ενώ θεωρείται η πιο επιτυχημένη λατίνα γυναίκα περφόρμερ ποπ μουσικής όλων των εποχών. Ιδίως στις δεκαετίες του 1980 και του 1990 κυριάρχησε στις λίστες dance μουσικής παγκοσμίως.

## Δισκογραφία

*1977 - Live Again/Renacer
*1979 - Imported
*1980 - Miami Sound Machine
*1981 - Otra Vez
*1982 - Rio
*1984 - A Toda Maquina
*1984 - Eyes of Innocence
*1985 - Primitive Love
*1987 - Let It Loose / Anything for You
*1989 - Cuts Both Ways
*1991 - Into The Light
*1992 - Greatest Hits
*1993 - Christmas Through Your Eyes
*1993 - Mi Tierra
*1994 - Hold Me, Thrill Me, Kiss Me
*1995 - Abriendo Puertas
*1996 - Destiny
*1998 - gloria!
*2000 - Carribean Soul
*2003 - Unwrapped
*2006 - The Essentials
*2007 - 90 Millas
*2008 - The Very Best of Gloria Estefan
*2011 - Miss Little Havana
*2013 - The Standards

## Περιοδείες

*1985 - Primitive Love Tour (Η.Π.Α. , Ιαπωνία)
*1987 - Let it loose World Tour (Η.Π.Α. , Καναδάς, Ιαπωνία)
*1989 - Get on your feet World Tour (Η.Π.Α. , Καναδάς, Ιαπωνία, Αγγλία, Βέλγιο, Ολλανδία)
*1991 - Into The Light World Tour (Η.Π.Α. , Αγγλία, Βέλγιο, Ολλανδία, Ελβετία, Ισπανία, Ιαπωνία, Αυστραλία, Λατινική Αμερική)
*1996 - Evolution World Tour (Η.Π.Α. , Καναδάς, Αγγλία, Αυστραλία, Ευρώπη, Λατινική Αμερική, Ιαπωνία, Νότια Αφρική)
*2004 - Live & Re-Wrapped Tour (Η.Π.Α.)
*2008/2009 - 90 Millas World Tour (Ευρώπη, Λατινική Αμερική, Η.Π.Α.)

## Αξιοσημείωτες Συναυλίες

*Vh1 Divas Live
*The Millennium Concert
*The Atlantis Concert
*One Night Only at the Mandalay Bay
*Live & Unwrapped
*She's Got A Friend (With Carole King)

## Βιβλία

* *The Magically Mysterious Adventures of Noelle the Bulldog* (2005) ISBN 0060826231.
* *Noelle's Treasure Tale: A New Magically Mysterious Adventure* (2006)
* *Estefan's Kitchen* (2008)

## Παραπομπές



Κατηγορία:Κουβανοί τραγουδιστές
Κατηγορία:Βραβευμένοι με Grammy
Κατηγορία:Κουβανοί ηθοποιοί
Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί
Κατηγορία:Αμερικανοί επιχειρηματίες
Φρανκ Λόιντ

Ο **Φρανκ Λόιντ** (*Frank William George Lloyd*, 2 Φεβρουαρίου 1886 - 10 Αυγούστου 1960) ήταν Βρετανός σκηνοθέτης, σεναριογράφος και παραγωγός ταινιών βραβευμένος με δυο Όσκαρ Σκηνοθεσίας  για τις ταινίες *Η μη Εστεμμένη Βασίλισσα (The Divine Lady, 1929)* και *[[Καβαλκάντ]] (Cavalcade, 1933)*. Ο Λόιντ ήταν ένας από τους ιδρυτές της Αμερικανικής Ακαδημίας Κινηματογραφικών Τεχνών και Επιστημών και πρόεδρός της από το 1934 εώς και το 1935.

Ο Φρανκ Λόιντ ήταν ο πρώτος Σκωτσέζος σκηνοθέτης που τιμήθηκε με Όσκαρ Σκηνοθεσίας, είναι επίσης ο μοναδικός που κατάφερε να λάβει τρεις υποψηφιότητες για το βραβείο την ίδια χρονιά. Οι ταινίες για τις οποίες βρέθηκε υποψήφιος ήταν η βωβή *Η μη Εστεμμένη Βασίλισσα (The Divine Lady, 1929)*, η μερικώς ομιλούσα *Ο Μοιραίος Χείμαρρος (Weary River, 1929)* και η ομιλούσα *Drag*, κερδίζοντας στο τέλος για το *Η μη Εστεμμένη Βασίλισσα*. Βραβεύτηκε άλλη μια φορά με Όσκαρ Σκηνοθεσίας για την ταινία *Καβαλκάντ* κι έλαβε άλλη μια υποψηφιότητα για την επική περιπέτεια του 1935 *[[Ναυτική ανταρσία]] (Mutiny on the Bounty)* που είναι ίσως η πιο αξιομνημόνευτη ταινία του.

Το 1957 βραβεύτηκε με το βραβείο Τζορτζ Ίστμαν για την προσφορά του στο χώρο του κινηματογράφου.

## Επιλεγμένη Φιλμογραφία
* The Black Box (1915)
* The Tongues of Men (1916)
* The Code of Marcia Gray (1916)
* The Intrigue (1916)
* The Loves of Letty (1919)
* Madame X (1920)
* Oliver Twist (1922)
* Black Oxen (1923)
* The Sea Hawk (1924)
* *Ο Κουρσάρος με τη Μάσκα (The Eagle of the Sea, 1926)*
* Children of Divorce (1927)
* *Η μη Εστεμμένη Βασίλισσα (The Divine Lady, 1929)*
* *Ο Μοιραίος Χείμαρρος (Weary River, 1929)*
* Drag (1929)
* The Lash (1930)
* *[[Καβαλκάντι]] / Καβαλκάντ (Cavalcade, 1933)*
* *Το Μυθιστόρημα μιας Εταίρας (Hoop-La, 1933)*
* *[[Ναυτική ανταρσία]] (Mutiny on the Bounty, 1935)*
* *Υπό δυο Σημαίας (Under Two Flags, 1936)*
* *Το Ξεκίνημα ενός Λαού (Wells Fargo, 1937)*
* *Η Μάγισσα του Σέιλεμ (Maid of Salem, 1937)*
* *Αν Ήμουν Βασιλιάς (If I Were King, 1938)*
* *Κυρίαρχοι των Θαλασσών (Rulers of the Sea, 1939)*
* *Έρωτας στη Σκιά του Πολέμου (The Howards of Virginia, 1940)*
* *Πριν Σβήσει το Παρελθόν (Forever and a Day, 1943)*
* *Αίμα στον Ήλιο (Blood on the Sun, 1945)*
* *Η Τελευταία Διαταγή (The Last Command, 1955)*

## Παραπομπές


## Εξωτερικοί σύνδεσμοι

* Φρανκ Λόιντ , σελίδα στον ιστότοπο Cine.gr .
* Φρανκ Λόιντ, σελίδα στον ιστότοπο της Internet Movie Database .

Κατηγορία:Σκωτσέζοι σεναριογράφοι
Κατηγορία:Βρετανοί παραγωγοί ταινιών
Κατηγορία:Βραβευμένοι με Όσκαρ Καλύτερης Σκηνοθεσίας
Κατηγορία:Σκωτσέζοι σκηνοθέτες κινηματογράφου
Νορμπέρτο Μπόμπιο

Ο **Νορμπέρτο Μπόμπιο** (*Norberto Bobbio*, 18 Οκτωβρίου 1909 - 9 Ιανουαρίου 2004) ήταν Ιταλός φιλόσοφος, πολιτειολόγος και πολιτικός. Ανδρώθηκε μέσα στο πολιτικό και πνευματικό κλίμα του μεσοπολέμου. Συμμαθητής, συμφοιτητής και φίλος ανήσυχων ανθρώπων, όπως ο Λεόνε Γκίντσμπουργκ, ο Βιττόριο Φόα, ο Τσέζαρε Παβέζε, ο Μάσσιμο Μίλα, μαθητής καθηγητών όπως ο Αουγκούστιο Μόντι, Φραντσέσκο Ρουφίνι που συνετέλεσαν στην πνευματική του διαμόρφωση και την πολιτική του αφύπνιση, ο Μπόμπιο γίνεται πρώτα συνειδητός αντιφασίστας και έπειτα ενεργό μέλος της αντιφασιστικής ομάδας Δικαιοσύνη και Ελευθερία (Giustizia e Liberta). Καθηγητής της φιλοσοφίας του δικαίου αρχικά στο Καμερίνο, στην συνέχεια στην Πάντοβα και από το 1969-1979 στο Τορίνο, όπου παράλληλα δίδαξε και Πολιτειολογία αρθρογραφώντας σε ευρείας κυκλοφορίας εφημερίδες και επιστημονικά περιοδικά, όπως, «La Stampa», «Umanita», «Corriere della Sera», «Mondoperaio», «De Senectute», «Il Mondo», «Rivista di filosofia», «Resistenza», «Nuovi Argomenti», «Nuova Antologia», «Il Ponte», «New left Review», «Nuvole», «Repubblica», «Enciclopedia del Novocento - VIII»,  κ.α.

## Η τριλογία

Η ανθρώπινη κατάσταση μπορεί να παρασταθεί καλύτερα με μια τρίτη εικόνα, αυτή του λαβύρινθου. Πιστεύουμε πως ξέρουμε ότι υπάρχει ένας δρόμος εξόδου αλλά δεν γνωρίζουμε πού είναι, καθώς δεν υπάρχει κανείς έξω από εμάς για να μας τον δείξει· πρέπει να τον βρούμε μόνοι μας. Όποιος μπαίνει σ΄ ένα λαβύρινθο ξέρει ότι υπάρχει δρόμος εξόδου αλλά δεν ξέρει ποιος από τους πολλούς δρόμους που ανοίγονται μπρος του, κάθε τόσο, οδηγεί στην έξοδο. Βαδίζει ψηλαφιστά. Όταν βρίσκει ένα δρόμο φραγμένο γυρνά πίσω και παίρνει έναν άλλο. Άλλοτε ο δρόμος που φαίνεται ο ευκολότερος δεν είναι και δίκαιος. Άλλοτε εκεί που νομίζει πως είναι στα μισά, βρίσκεται πολύ μακριά και αρκεί ένα λάθος βήμα για να βρεθεί εκεί απ΄ όπου ξεκίνησε. Χρειάζεται να κάνει πολλή υπομονή, να μην ξεγελιέται ποτέ από φαινόμενα, να κάνει, όπως λένε, ένα βήμα τη φορά, και μπρος στα δίστρατα, όταν δεν είναι σε θέση να εκτιμήσει το λόγο της επιλογής αλλά είναι υποχρεωμένος να ρισκάρει, να είναι πάντα έτοιμος να γυρίσει πίσω. Το μόνο που ο άνθρωπος του λαβύρινθου έχει μάθει από την πείρα (υποθέτουμε ότι έχει φτάσει στη διανοητική ωριμότητα να μαθαίνει το μάθημα της εμπειρίας) είναι ότι υπάρχουν δρόμοι αδιέξοδοι: το μόνο μάθημα του λαβύρινθου είναι *το μάθημα του φραγμένου δρόμου*. Αυτό που διδάσκει ο λαβύρινθος δεν είναι το πού βρίσκεται η διέξοδος αλλά ποιοι είναι οι δρόμοι που δεν οδηγούν πουθενά. Μπορούμε σήμερα να θεωρήσουμε τον πυρηνικό πόλεμο, σε αντίθεση με τους πολέμους του παρελθόντος, ως ένα φραγμένο δρόμο;

## Εργογραφία
*Η φιλοσοφία της παρακμιακής σκέψης (La Filosofia del Decadentismo), 1944
*Η ωφέλεια από την αιχμαλωσία (Ex captiva salus), 1946
*Τρίτη απουσία (Terzo assente), 1989
*Το μέλλον της Δημοκρατίας, (Il futuro della democrazia), 1991
*Η δεξιά και η αριστερά (Destra sinistris), 1991
*Η αμφιβολία και η επιλογή (Il dubbio e la scelta), 1993 
*Etica e politica (Ηθική και πολιτική), Mondatori, Μιλάνο, 2009 κ.α.

## Παραπομπές


Κατηγορία:Ιταλοί φιλόσοφοι
Κατηγορία:Ιταλοί συγγραφείς
Κατηγορία:Φιλόσοφοι του 20ού αιώνα
Φυσική παρατήρηση

Μία από τις βασικές εφαρμογές παρατήρησης που ακολουθείται τόσο στις έρευνες των Θετικών επιστημών όσο και των Συμπεριφορικών επιστημών, σε αντίθεση με την εργαστηριακή ή αναλογική παρατήρηση είναι η λεγόμενη **φυσική παρατήρηση** καλούμενη επίσης και **νατουραλιστική παρατήρηση**. Πρόκειται για την παρατήρηση ενός αντικειμένου, ή κατάστασης, ή συμβάντος που υφίσταται ή συμβαίνει όπως συμβαίνει μέσα στη φύση χωρίς καμία παρεμβολή ή χειραφέτηση εκ μέρους του παρατηρητή - ερευνητή.

Η Φυσική παρατήρηση είναι η πλέον διαδεδομένη μέθοδος έρευνας του ζωικού και φυτικού βασιλείου, η οποία και αποκαλύπτει ιδιαίτερα συγκινησιακά δεδομένα της ίδιας της φύσης. Η παρατήρηση αυτή απαιτεί ιδιαίτερη προσοχή εκ μέρους του παρατηρητή έτσι ώστε η παρουσία του να μη δημιουργήσει καμία παρεμβολή στο παρατήρημα. Επειδή αυτό είναι ιδιαίτερα δύσκολο τις περισσότερες φορές η χρήση τηλεχειριζόμενων ή αυτογραφικών μέσων καθίσταται επιτακτικά αναγκαία, όπως εγκατάσταση καλυμμένων μικροφώνων, φωτογραφικών ή μαγνητοσκοπικών συσκευών κ.λπ., ανεξάρτητα και μέτρων ακόμα ασφαλείας που θα πρέπει να ληφθούν. Δεν είναι όμως και σπάνιες οι περιπτώσεις εκείνες που επιζητείται προηγουμένως η εξοικείωση του παρατηρητή από το παρατηρούμενο ζώο που όμως είναι ιδιαίτερα χρονοβόρες, όπως για παράδειγμα μπορεί να κάνει ένας μελισσοκόμος στα μελίσσια του. Απώτερος σκοπός αυτής της μεθόδου είναι η εκ του φυσικού ύψωση της εγκυρότητας και της αξιοπιστίας της έρευνας και των εξ αυτής δεδομένων της, κατά τη σύνταξη της σχετικής αναφοράς.

Η Φυσική παρατήρηση σε συμπεριφορικές έρευνες απαιτεί ακόμα μεγαλύτερη προσοχή εκ μέρους του παρατηρητή που θα πρέπει να σεβαστεί ηθικές αρχές, εθνότητα, έθιμα, θρησκευτικές πεποιθήσεις κ.λπ., λαμβάνοντας επιπρόσθετα διακριτικά μέτρα. Επί προσωπικής έρευνας αν πρόκειται να χρησιμοποιηθούν όργανα, π.χ. μαγνητόφωνο, βιντεοκάμερα κ.λπ. αυτά θα πρέπει να δηλωθούν προηγουμένως στον παρατηρούμενο και να συναινέσει, που υποχρεωτικά θα πρέπει να γίνει μνεία στη σχετική αναφορά της παρατήρησης.

Εκπληκτικές φυσικές παρατηρήσεις του ζωικού και φυτικού βασιλείου διενεργούν σήμερα σπουδαία ερευνητικά κέντρα καθώς και υπηρεσίες, εκδοτικοί οίκοι όπως η Εθνική Γεωγραφική Υπηρεσία των ΗΠΑ κ.ά. Στις φυσικές παρατηρήσεις περιλαμβάνονται και εκείνες άμεσες ή έμμεσες της Αστρονομίας, Μετεωρολογίας, Ωκεανογραφίας, Υδρογραφίας, Ηφαιστειολογίας, Γεωθερμίας, Σεισμολογίας κ.ά..

## Πηγές
* Θρασ. Μπέλλας: "Η Έρευνα στις Επιστήμες της Συμπεριφοράς" - Αθήνα 1977. τομ.1ος, σελ.53

## Εξωτερικοί σύνδεσμοι
* Cherry, Kendra: Τι είναι Νατουραλιστική παρατήρηση; 
* "Ψυχολογία 202Q Lab": Νατουραλιστική Παρατήρηση, Πανεπιστήμιο του Κονέκτικατ.

Κατηγορία:Νατουραλισμός
Κατηγορία:Συμπεριφορισμός
Λυκοχώρι

Με το όνομα **Λυκοχώρι** αναφέρονταν στο παρελθόν οι οικισμοί της Ελλάδας:
*Τείχιο Φωκίδας, πρώην Λυκοχώρι
*Αγία Βαρβάρα Παναιτωλικού Αιτωλοακαρνανίας, πρώην Λυκοχώρι

Κατηγορία:Αποσαφηνίσεις ελληνικών τοπωνυμίων
Τζονί Πλασίντ

Ο **Τζονί Πλασίντ** (γεννημένος στις 29 Ιανουαρίου 1988 στο Μονφερμέιγ της Σεν-Σαιν-Ντενί) είναι Αϊτινός τερματοφύλακας με γαλλική υπηκοότητα, ο οποίος αγωνίζεται αυτόν τον καιρό στην γαλλική Σταντ ντε Ρενς.

## Καριέρα
Ο Πλασίντ ξεκίνησε την ποδοσφαιρική του καριέρα από τα τμήματα υποδομής της Χάβρης ΑΚ και προωθήθηκε στην πρώτη ομάδα τον Ιούλιο του 2008, ενώ αγωνίστηκε σε τέσσερις αγώνες στη διάρκεια της πρώτης σεζόν του στον σύλλογο, πραγματοποιώντας το ντεμπούτο του στις 26 Απριλίου 2009, σε μια αναμέτρηση με αντίπαλο την Γκρενόμπλ Φουτ 38.. Στην συνέχεια, μεταγράφηκε στην Σταντ ντε Ρενς τον Ιανουάριο του 2013.

## Διεθνής Καριέρα
Αγωνίζεται επίσης με την Εθνική Αϊτής, με την οποία και εκπροσώπησε την Αϊτή στο Προκριματικό Τουρνουά των Ολυμπιακών Αγώνων του 2008. Ο Πλασίντ κλήθηκε προσφάτως στην Εθνική Γαλλίας U-21 προκειμένου να λάβει μέρος στο Τουρνουά της Τουλόν. Έλαβε την πρώτη του κλήση για την Εθνική Γαλλίας U-21 για μια αναμέτρηση με αντίπαλο την Πορτογαλία, όπου οι *Μπλε* επικράτησαν με σκορ 1-0. Ο Πλασίντ αγωνίστηκε στον πρώτο του αγώνα με την Εθνική Γαλλίας U-21 στις 11 Φεβρουαρίου 2009 απέναντι στην Τυνησία.

## Παραπομπές


## Εξωτερικός Σύνδεσμος
* Προφίλ στο RL Foot

Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Λε Αβρ ΑΚ
Κατηγορία:Αϊτινοί ποδοσφαιριστές
Κατηγορία:Γάλλοι ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές ολυμπιακής ομάδας Αϊτής
Κατηγορία:Ποδοσφαιριστές Εθνικής Αϊτής
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Σταντ ντε Ρενς
Περδίκκας Κοζάνης

Ο **Περδίκκας** ή αλλιώς **Ναλμπάνκιοϊ** επί τουρκοκρατίας είναι κωμόπολη του δήμου Εορδαίας, της Περιφερειακής Ενότητας Κοζάνης. Βρίσκεται σε απόσταση 6 χλμ. βόρεια της Πτολεμαΐδας και 34 χλμ. βόρεια της Κοζάνης.

Ένα χλμ. βόρεια του Περδίκκα, στη θέση *Άσπρος Κάμπος* υπάρχουν τα ερείπια αρχαίου οικισμού του 1ου αιώνα μ.Χ. γνωστού με την ονομασία *"Άσπρη Πολιτεία"*. Οι κάτοικοί του εγκατέλειψαν τον παλιό οικισμό και εγκαταστάθηκαν στο σημερινό, πιθανόν λόγω κάποιου λοιμού. Κατά την Τουρκοκρατία το χωριό ήταν γνωστό με το όνομα **Ναλμπάν Κιοΐ** ή *Ναλμπάνκι*, δηλαδή χωριό πεταλωτών. Οι Οθωμανοί που εγκαταστάθηκαν στο χωριό ανάγκασαν πολλούς Έλληνες κατοίκους να καταφύγουν στα γύρω ορεινά. Γύρω στο 1600 ο Οθωμανός περιηγητής Εβλιγιά Τσελεμπή το περιγράφει με 150 οικίες, τζαμί, λουτρό και χάνι. Το 1905 λειτουργούσε Ελληνικό δημοτικό σχολείο με 42 μαθητές. Μετά τη συνθήκη της Λωζάνης αποχώρησαν οι μουσουλμάνοι κάτοικοί του. Στους ντόπιους προστέθηκαν και πρόσφυγες από τη Μικρά Ασία και τον Πόντο. Κατά τον Α΄ Βαλκανικό Πόλεμο, στις 16 Οκτωβρίου του 1912 σημειώθηκε η κρίσιμη Μάχη του Ναλμπανκίου, όπου διακρίθηκαν εκτός από τον Ελληνικό Στρατό και πολλοί κάτοικοι του Περδίκκα. Σε ανάμνηση έχει στηθεί μνημείο για τους 5 αξιωματικούς και 51 οπλίτες που σκοτώθηκαν στη μάχη. Το χωριό μετονομάστηκε το 1928 προς τιμή του Μακεδόνα ευγενή Περδίκκα, επίγονου του Μεγάλου Αλεξάνδρου.
[thumb|left|300px|[Ανθρωπολογικό Μουσείο Περδίκκα.]]
Δυτικά του Περδίκκα βρίσκεται το Φράγμα Περδίκκα με την ομώνυμη τεχνητή λίμνη που κατασκευάστηκε την περίοδο 1962 - 1964 από τη Γερμανική κυβέρνηση με χρήματα των πολεμικών αποζημιώσεων. Ο χείμαρρος του Περδίκκα πηγάζει από το Άσκιο και καταλήγει στον Εορδαϊκό ποταμό που χύνεται στη Βεγορίτιδα. Το Αθλητικό σωματείο Δόξα Περδίκκα συμβάλλει τα μέγιστα στην αθλητική και πολιτιστική δραστηριότητα των κατοίκων. Σήμερα, στον Περδίκκα λειτουργεί δημοτικό και γυμνάσιο. Οι κάτοικοι ασχολούνται με τη γεωργία αλλά πολλοί απασχολούνται στα ορυχεία και τους ατμοηλεκτρικούς σταθμούς της ΔΕΗ. Κάθε χρόνο διοργανώνονται τα Περδίκκεια, που αποτελούν τη μεγαλύτερη αθλητικο-πολιτιστική εκδήλωση της Δυτικής Μακεδονίας. Στον Περδίκκα λειτουργεί επίσης το Ανθρωπολογικό Μουσείο Περδίκκα, όπου στεγάζεται και το καλύτερα διατηρημένο απολίθωμα του προϊστορικού ελέφαντα, στην Ευρώπη.
thumb|right|300px|Το απολίθωμα του προϊστορικού ελέφαντα που εκτιμάται ότι έζησε πριν 2.5 - 3 εκατομμύρια χρόνια.
## Εξέλιξη πληθυσμού

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Κοζάνης
Κατηγορία:Δήμος Εορδαίας
Πιλέα

**Πιλέα** (Pilea) με 600–715 είδη είναι το μεγαλύτερο γένος στην οικογένεια φυτών των Κνιδοειδών (Urticaceae) και είναι ένα από τα μεγαλύτερα γένη στα Κνιδώδη.

## Είδη

**[[Pilea cadierei]]* -  *[[Αλουμινόχορτο]]*, αγγλ. *Aluminium Plant*
**[[Pilea cataractae]]* 
**[[Pilea cavernicola]]*
**[[Pilea crassifolia]]*
**[[Pilea depressa]]* 
**[[Pilea fontana]]*
**[[Pilea glauca]]* 
**[[Pilea grandifolia]]* 
**[[Pilea involucrata]]*
**[[Pilea jamesonia]]*
**[[Pilea laevicaulis]]*
**[[Pilea matama]]*
**[[Pilea microphylla]]* 
**[[Pilea mollis]]* 
**[[Pilea myriophylla]]*
**[[Pilea napoana]]*
**[[Pilea nummulariifolia]]*
**[[Pilea peperomioides]]* 
**[[Pilea pollicaris]]*
**[[Pilea pumila]]* 
**[[Pilea repens]]* 
**[[Pilea riopalenquensis]]*
**[[Pilea schimpfii]]*
**[[Pilea selbyanorum]]*
**[[Pilea serpyllacea]]*
**[[Pilea serratifolia]]*
**[[Pilea topensis]]*
**[[Pilea trianthemoides]]*
**[[Pilea trichosanthes]]*
**[[Pilea trilobata]]*
**[[Pilea tungurahuae]]*

## Παραπομπές

*Britton, N.L. and Brown, A. (1913) *An Illustrated Flora of the Northern United States and Canada*. In three volumes. Dover Publications. ISBN 0-486-22642-5, page 634
*Fouler Rhoads, A. and Block, T.A. (2000). *The Plants of Pennsylvania*. University of Pennsylvania Press. ISBN 0-8122-3535-5, page 694.
*Hortus Third, pages 872-873
*Monro, A.K. (2006). The revision of species-rich genera: a phylogenetic framework for the strategic revision of *Pilea* (Urticaceae) based on cpDNA, nrDNA, and morphology. *American Journal of Botany* 93:426-441. HTML
*Monro, A.K. (2009). A new species of *Pilea*(Urticaceae) from the Talamanca Mountains, Costa Rica. *[[Phytotaxa]]* 2: 24-28.
*Strausbaugh P.D. and Core, E.L. (1964). *Flora of West Virginia*. 2nd ed. Seneca Books Inc., ISBN 0-89092-010-9, pages 318-319
*Weddell H.A. (1869). *Pilea*. In A. De Candolle [ed.], Prodromus systematis naturalis regni vegetabilis 16, 104–163. Victoris Masson, Paris, France.
*USDA U.S. Dept. of Agriculture Plants Database

## Βιβλιογραφία

* Chen, C. J. (1982). A monograph of *Pilea* (Urticaceae) in China. *Bull. Bot. Res.*, Harbin 2: 1-132.
* Monro, A.K. (2006). The revision of species-rich genera: a phylogenetic framework for the strategic revision of *Pilea* (Urticaceae) based on cpDNA, nrDNA, and morphology. American Journal of Botany 93:426-441.

Κατηγορία:Κνιδοειδή
Lexus GS

Το **Lexus GS** (ιαπωνική γραφή: レクサス・GS, λατινισμός Χέπμπορν: Rekusasu GS) ήταν ένα μεσαίο πολυτελές 4-πορτο σεντάν αυτοκίνητο της κατηγορίας E, που κατασκευάστηκε από την ιαπωνική αυτοκινητοβιομηχανία Lexus, που είναι η πολυτελής θυγατρική της Toyota. Η πρώτη γενιά του μοντέλου παρουσιάστηκε το 1991 και μπήκε στη μαζική παραγωγή τον Οκτώβριο του 1991. Τον Δεκέμβριο του 2011 εισήχθη η τέταρτη γενιά του, η οποία και υπέστη μια έντονη ανανέωση του Αύγουστο του 2015 και διατηρήθηκε στην παραγωγή έως τον Αύγουστο του 2020. Οι δύο πρώτες γενιές του GS, έως το 2005, όταν έληξε η παραγωγή της δεύτερης γενιάς του, διατέθηκαν ως **Toyota Aristo** στην Ιαπωνία. Κύριοι ανταγωνιστές του GS, ήταν η BMW Σειρά 5, η Mercedes Ε-Class και το Audi A6.

Η κορυφαία έκδοσή του, ήταν το GS-F (2016) που είναι ένα σεντάν υψηλών επιδόσεων με βενζινοκινητήρα 5.0 λίτρων V10 και ιπποδύναμη 473 hp. Προσφέρεται και σε υβριδική έκδοση.

## Φωτογραφίες


T1s Lexus GS.jpg|1993 - 1997
1998-2000 Lexus GS 400.JPG|1997 - 2005
Lexus GS 450h front.JPG|2005 - 2011
Lexus GS450h F SPORT (DAA-GWL10-BEXQB).JPG|2011 - 2020


## Αντικατάσταση

Στην Ευρώπη, το GS αντικαταστάθηκε στα τέλη του 2018, για τη σεζόν του 2019, από το Lexus ES 7ης γενιάς, η οποία είναι και η πρώτη γενιά του ES που κυκλοφόρησε στην ήπειρο αυτή. Για την ακρίβεια, το ES πρωτοπαρουσιάστηκε πρώτα τον Σεπτέμβριο του 2018 στη Ρωσία και άλλες χώρες της Ανατολικής Ευρώπης, ενώ τον Δεκέμβριο του 2018 πρωτοπαρουσιάστηκε και στη Δυτική, στην Κεντρική και στη Νότια Ευρώπη.

Παρομοίως, στις ΗΠΑ το ES πρωτοπαρουσιάστηκε τον Σεπτέμβριο του 2018, για τη σεζόν (model year) του 2019.

Η παραγωγή του Lexus GS ανακοινώθηκε τότε επίσημα ότι θα λήξει τον Αύγουστο του 2020, όπως και έγινε.

## Παραπομπές


## Εξωτερικοί σύνδεσμοι

* Η επίσημη Ελληνική ιστοσελίδα της Lexus

GS
Κατηγορία:Αυτοκίνητα πολυτελείας
Κατηγορία:Αυτοκίνητα ράλλυ
Lexus LS

Το **Lexus LS** (ιαπωνική γραφή: レクサス・LS, λατινισμός Χέπμπορν: Rekusasu LS) είναι ένα μεγάλο πολυτελές σεντάν αυτοκίνητο της κατηγορίας F, που παράγεται από την ιαπωνική αυτοκινητοβιομηχανία Lexus, που είναι η πολυτελής θυγατρική της Toyota. Τα πρώτα 16 χρόνια, έως το 2005, διατέθηκε ως **Toyota Celsior** στην Ιαπωνία.

Η πρώτη γενιά του Lexus LS κυκλοφόρησε τον Σεπτέμβριο του 1989, ως **LS 400** και αρχικά μόνο στις ΗΠΑ, ενώ τον Ιανουάριο του 2017 στο Σαλόνι Αυτοκινήτου του Ντιτρόιτ παρουσιάστηκε η πέμπτη γενιά του. Το LS 400 ήταν και το πρώτο στην ιστορία μοντέλο που κυκλοφόρησε με το σήμα της Lexus, ενώ διαχρονικά θεωρείται επίσημα η ναυαρχίδα της μάρκας. Από την εισαγωγή της τέταρτης γενιάς του, το 2006, και μετά, διατίθεται και σε υβριδική έκδοση.

Οι πρώτες 4 γενιές του Lexus LS έφεραν βενζινοκινητήρες V8, ενώ η 5η γενιά του μοντέλου προσφέρεται αποκλειστικά με μια σειρά τριών βενζινοκινητήρων 3.5 λίτρων V6 και 10-τάχυτο αυτόματο κιβώτιο. Το ακρωνύμιο LS σημαίνει Luxury Sedan = Πολυτελές Σεντάν. Ως κύριοι ανταγωνιστές του, θεωρούνται η Mercedes S-Class, η BMW Σειρά 7 και το Audi A8.

## Παραγωγή και πωλήσεις

## Παραπομπές


## Βιβλιογραφία
* 
* 
* 
* 
* 
* * 

## Εξωτερικοί σύνδεσμοι

* 
* Η επίσημη Ελληνική ιστοσελίδα της Lexus

LS
Κατηγορία:Αυτοκίνητα πολυτελείας
Ιερό του Μίθρα Αιγίου

Το **ιερό του Μίθρα** ή **Μιθραίο** είναι λατρευτικός χώρος που ανασκάφτηκε στην πόλη του Αιγίου αφιερωμένος στον Μίθρα. Ο χώρος που βρέθηκε το ιερό είναι στην οδό *Σωτηρίου Λόντου 19* και είναι ρωμαϊκών χρόνων.

Ο αρχαιολογικός χώρος ανακαλύφθηκε τυχαία κατά τις εργασίες εκσκαφής για ανέγερση οικοδομής και ανασκάφηκε το 2001. Ο χώρος είναι υπόγειος λαξευμένος σε φυσικό πέτρωμα με πλακοστρωμένο το δάπεδο, η πρόσβαση γίνεται από πέτρινη σκάλα με οκτώ (8) σκαλοπάτια. Οι διαστάσεις του είναι 4x4,5 μέτρα πλάτος και 2,68 μέτρα ύψος. Στον υπόγειο χώρο υπάρχει λαξευμένη κόχη όπου βρισκόταν το ανάγλυφο του Μίθρα και μια στοά που είναι άγνωστη η χρήση της. Το ιερό κατασκευάστηκε και έπαψε να χρησιμοποιείται τον 2ο - 3ο μ.Χ. αιώνα.

## Παραπομπές


Κατηγορία:Κτίρια και κατασκευές στο Αίγιο
Κατηγορία:Αίγιο
Κατηγορία:Αρχαιολογικοί τόποι στην Αχαΐα
Toyota Tundra

Το **Toyota Tundra** είναι ένα μεγάλο επαγγελματικό pick-up αυτοκίνητο, που παράγεται από την ιαπωνική αυτοκινητοβιομηχανία Toyota στις ΗΠΑ, από τον Μάιο του 1999, κυρίως για τη Βόρεια Αμερική, καθώς και για λίγες ακόμα αγορές διεθνώς, αποκλειστικά σε αριστεροτίμονη εκδοχή. Από τον Νοέμβριο του 2006 έως τον Οκτώβριο του 2021, κατασκευάστηκε η δεύτερη γενιά του, ενώ μέσα στο 2013 υπέστη μια έντονη ανανέωση. Τον Δεκέμβριο του 2021 μπήκε στην παραγωγή η τρίτη γενιά του. Το μοντέλο έχει διαμήκη κινητήρα εμπρός και κίνηση στους πίσω τροχούς ή στους τέσσερις τροχούς. Διατηρεί μεγάλη διαχρονική απήχηση, καθώς είναι πολύ ικανό όταν διασχίζει σκληροτράχηλα εδάφη και θεωρείται ένα υπάκουο μεταφορικό μέσο που επίσημα μπορεί να ρυμουλκήσει έως και 10.200 κιλά.

Η τρίτη γενιά του Toyota Tundra είναι διαθέσιμη και σε υβριδική εκδοχή. Άλλα αξιοσημείωτα χαρακτηριστικά περιλαμβάνουν αυτόματο διαφορικό περιορισμένης ολίσθησης και ενσωματωμένη δορυφορική πλοήγηση. Το Toyota Tundra ήταν το truck (όπως ονομάζονται στις ΗΠΑ τα pick-up) της χρονιάς του αμερικανικού περιοδικού Motor Trend για τα έτη 2000 και 2008.

Από το 2004 και κάθε χρόνο διαρκώς, μια αγωνιστική εκδοχή του Toyota Tundra λαμβάνει μέρος και στο ράλλυ NASCAR.

## Πωλήσεις στη Βόρεια Αμερική

Οι χρονολογίες δίνονται σε ημερολογιακά έτη και όχι σε σεζόν (model years).

## Παραπομπές


## Εξωτερικοί σύνδεσμοι

* www.toyota.com/ tundra
* Toyota Tundra 2022 - Προδιαγραφές (Αραβικά)
* 4 of the Best Work Trucks, AutoBidMaster, 7 Ιουνίου 2021.

Κατηγορία:Επαγγελματικά αυτοκίνητα
Tundra
Κατηγορία:Αυτοκίνητα ράλλυ
Πλάγια παρατήρηση

Στις βασικές εφαρμογές παρατήρησης που ακολουθείται τόσο στις έρευνες των Θετικών επιστημών όσο και των Συμπεριφορικών επιστημών, σε αντίθεση με την ευθεία, άμεση ή έμμεση, παρατήρηση είναι η λεγόμενη **πλάγια παρατήρηση**.

## Γενικά
Κατ΄ αρχήν λέγοντας ευθεία παρατήρηση, κάνουμε λόγο για παρατήρηση κατά την οποία οι ιδιότητες του παρατηρήματος γίνονται αντιληπτές από τον παρατηρητή - ερευνητή, είτε με τις αισθήσεις του (άμεση παρατήρηση), είτε με τη βοήθεια οργάνων (έμμεση παρατήρηση). Πολλές φορές όμως συμβαίνει οι ιδιότητες του παρατηρήματος να μη γίνονται αντιληπτές ούτε άμεσα, (μέσω αισθήσεων), αλλά ούτε και έμμεσα, (μέσω οργάνων), οπότε στη περίπτωση αυτή ακολουθείται αναγκαστικά η πλάγια παρατήρηση.

Η πλάγια παρατήρηση είναι αυτή που επιχειρείται σε συνάφεια του παρατηρήματος με άλλα συστήματα των οποίων όμως οι ιδιότητες είναι γνωστές ή καθίστανται προσιτές κατά την παρατήρηση. Με τη σύγχρονη ανάπτυξη των επιστημών και της ταυτόχρονα ανάπτυξης της επιστημονικής έρευνας σε διεισδυτικές γνώσεις (κοσμικές και μοριακές) αυξήθηκε ιδιαίτερα η σπουδαιότητα της ερευνητικής αυτής μεθόδου. Η πλάγια παρατήρηση στην επιστημονική έρευνα αναζητά φυσικές, χημικές και περιβαλλοντολογικές σχέσεις του παρατηρήματος, ενώ στις έρευνες συμπεριφοράς αναζητούνται σχέσεις κοινωνικότητας, οικογενειακού και επαγγελματικού περιβάλλοντος και τοπικών εθίμων εντός μιας συγκεκριμένης κοινωνίας με γνωστά χαρακτηριστικά εκδήλωσης συμπεριφοράς. 
Για παράδειγμα η παρατήρηση ενός ορυκτού απαιτεί πλάγια παρατήρηση για την αποκάλυψη των ιδιοτήτων του, σε συνάφεια των ιδιοτήτων των χημικών στοιχείων του. Ομοίως για την ερμηνεία μιας παρατήρησης σε συμπεριφορά όπως π.χ. στη "βεντέτα", στις "κρητικές μπαλωτιές" ή στο "πέταγμα παπουτσιού" κ.λπ. απαιτείται πλάγια παρατήρηση εθιμικής συνάφειας.

Απώτερος σκοπός της επιλογής αυτής της μεθόδου παρατήρησης είναι η εκ του φυσικού ύψωση της εγκυρότητας και της αξιοπιστίας της έρευνας και των εξ αυτής δεδομένων της, κατά τη σύνταξη της σχετικής αναφοράς.

## Πηγές
* Εγκυκλοπαίδεια Πάπυρος Larousse Britannica τομ.48ος, σελ.178.
* Θρασ. Μπέλλας "Η Έρευνα στις Επιστήμες της Συμπεριφοράς" - Αθήνα 1977. τομ.1ος, σελ.53.

Κατηγορία:Μεθοδολογία
Κατηγορία:Επιστημονική μέθοδος
Ο πόνος της αγάπης

Η ταινία ***Ο Πόνος της Αγάπης*** (αγγλ. **Love Affair**) είναι δράμα παραγωγής 1939, σε σκηνοθεσία Λίο ΜακΚάρεϊ και σενάριο των Ντέλμερ Ντέιβς και Ντόναλντ Όγκντεν Στιούαρτ, βασισμένο σε ιστορία του ίδιου του ΜακΚάρεϊ και της Μίλντρεντ Κραμ. Πρωταγωνιστές της ταινίας είναι οι Άιριν Νταν, Σαρλ Μπουαγιέ και Μαρία Ουσπένσκαγια.

Ο Πόνος της Αγάπης, έλαβε 6 υποψηφιότητες για βραβείο Όσκαρ το 1939, μεταξύ των οποίων και για Όσκαρ Καλύτερης Ταινίας και Α' Γυναικείου Ρόλου για την Άιριν Νταν. Η ταινία γυρίστηκε ξανά το 1957, από τον ίδιο τον ΜακΚάρεϊ και με τίτλο *[[Μεγάλε μου Έρωτα]] (An Affair to Remember)*, ενώ το 1994 γυρίστηκε ακόμη μια, λιγότερο επιτυχημένη, εκδοχή με τίτλο *Ενας Μεγάλος Έρωτας (Love Affair)* και πρωταγωνιστές τους Γουόρεν Μπίτι, Ανέτ Μπένινγκ και Κάθριν Χέπμπορν στην τελευταία της κινηματογραφική εμφάνιση.

## Υπόθεση
Ένας Γάλλος ζωγράφος, ο Μισέλ Μαρνέ (Σαρλ Μπουαγιέ), συναντά την Αμερικανίδα τραγουδίστρια Τερι ΜακΚέι (Άιριν Νταν) σε ένα πλοίο που διασχίζει τον Ατλαντικό, με προορισμό την Αμερική. Είναι και οι δυο δεσμευμένοι, εκείνος με την πλούσια κληρονόμο Λόις Κλαρκ (Άστριντ Όλγουι) και εκείνη με τον Κένεθ Μπράντλεϊ (Λι Μπάουμαν). Παρόλα αυτά, ερωτεύονται. Το πλοίο τους κάποια στιγμή αράζει στη Μαδέρα, όπου ζει η Χανού (Μαρία Ούσπενσκάγια), γιαγιά του Μισέλ, που δίνει την έγκρισή της στην Τέρι. Όταν ο Μισέλ και η Τέρι φτάνουν στις Η.Π.Α., δίνουν ραντεβού να συναντηθούν έξι μήνες αργότερα στην κορυφή του Εμπάιρ Στέιτ Μπίλντινγκ. Ένα αυτοκίνητο όμως χτυπάει την Τέρι, την ημέρα του ραντεβού. Η γυναίκα νοσηλεύεται κι οι γιατροί της λένε ότι ίσως και να μη μπορέσει να περπατήσει ξανά. Μη θέλοντας να γίνει βάρος στο Μισέλ, η Τέρι δεν επικοινωνεί μαζί του, αφήνοντάς τον να πιστεύει τα χειρότερα. Μερικούς μήνες αργότερα συναντιούνται τυχαία στο θέατρο, όπου η Τέρι καταφέρνει να αποκρύψει την αναπηρία της. Αλλά ο Μισέλ την ακολουθεί στο σπίτι της, όπου μαθαίνει την αλήθεια, και της υπόσχεται ότι θα την αγαπά, άσχετα με τη διάγνωση της κατάστασής της.

## Βραβεία

Βραβεία Ακαδημίας Κινηματογράφου (Όσκαρ)


**Υποψηφιότητα:**
*Καλύτερης Ταινίας – Λίο ΜακΚάρεϊ
*Α' Γυναικείου Ρόλου - Άιριν Νταν
*Β' Γυναικείου Ρόλου - Μαρία Ουσπενσκάγια
*Πρωτότυπης ιστορίας - Λίο ΜακΚάρεϊ και Μίλντρεντ Κραμ
*Πρωτότυπου Τραγουδιού - Μπάντι ΝτεΣίλβα (για το τραγούδι *Wishing*)
*Καλλιτεχνικής Διεύθυνσης - Βαν Νεστ Πολγλέις και ¨Αλφρεντ Χέρμαν

## Παραπομπές


## Εξωτερικοί σύνδεσμοι
* 

Κατηγορία:Αμερικανικές ταινίες της δεκαετίας 1930
Κατηγορία:Ταινίες του 1939
Κατηγορία:Αμερικανικές αισθηματικές δραματικές ταινίες
Κατηγορία:Ασπρόμαυρες ταινίες
Κατηγορία:Αγγλόφωνες ταινίες
Κατηγορία:Ταινίες παραγωγής RKO Pictures
Αμόκ (ταινία)

Το ***Αμόκ*** είναι τίτλος κινηματογραφικής ταινίας που γυρίστηκε στα 1963.

## Πλοκή

Εννιά κορίτσια που έχουν δραπετεύσει από ένα αναμορφωτήριο καταφεύγουν σε ένα ερημονήσι. Εκεί όμως βρίσκεται μια ομάδα ανδρών με αρχηγό τους ένα πρώην ναζί αξιωματικό που έχει πάρει μαζί του και το γιο του. Όλοι αυτοί ψάχνουν ένα θησαυρό και τις χρησιμοποιούν για σκλάβες τους. Μεταξύ των κοριτσιών είναι και μια Εβραία που οι Γερμανοί είχαν σκοτώσει τους γονείς της. Τελικά κατορθώνουν να ξεφύγουν.**'

==Ηθοποιοί==
* [[Φλωρέττα Ζάννα]] ως Σάρα
* [[Λευτέρης Βουρνάς]] ως Πίτερ**'
* Άννα Βενέτη ως Άννα
* Τάκης Εμμανουήλ
* Ζέτα Αποστόλου ως Φανή
* Άρτεμις Θεοδωρακοπούλου
* Σπύρος Καλογήρου
* Νίκη Τριανταφυλλίδη ως Ρένα
* Μαρία Μπονέλλου
* Δημήτρης Μπισλάνης
* Ζώρας Τσάπελης ως λοχαγός των Ες Ες**

## Παρατηρήσεις
Ο Γιώργος Ανδρίτσος σχολιάζει πως «ο σκηνοθέτης κάνει ένα σχόλιο για τη σκληρότητα του σωφρονιστικού συστήματος στην Ελλάδα», σε μια περίοδο που μόλις είχε λήξει ο εμφύλιος και «οι φυλακές και τα ξερονήσια ήταν γεμάτα από αγωνιστές της αριστεράς». Επίσης στην ταινία θίγεται το ζήτημα της ατιμωρησίας των εγκληματιών πολέμου.

## Παραπομπές


## Βιβλιογραφία
*
*Γιώργος Ανδρίτσος, Η κατοχή και η αντίσταση στον Ελληνικό κινηματογράφο 1945-1966, εκδ.Αιγόκερως, Αθήνα, 2004,σελ.61-62, 136-137
*Δημήτρης Κολιοδήμος, Λεξικό ελληνικών ταινιών, εκδόσεις Γένους, Αθήνα, 2001, σελ.41

## Εξωτερικοί σύνδεσμοι
* Το ''Αμόκ'' στο FinosFilm.com
*

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1963
Κατηγορία:Ταινίες παραγωγής Φίνος Φιλμ
Κατηγορία:Ελληνικές δραματικές ταινίες
Κατηγορία:Ταινίες σε σκηνοθεσία Ντίνου Δημόπουλου
Κατηγορία:Ελληνόφωνες ταινίες
Κατηγορία:Ελληνικές ταινίες δράσης
Κατηγορία:Ταινίες γυρισμένες στην Ελλάδα
Κατηγορία:Ταινίες με μουσική σύνθεση Σταύρου Ξαρχάκου
Κατηγορία:Ταινίες σε σενάριο Ντίνου Δημόπουλου
Κατηγορία:Ελληνικές ασπρόμαυρες ταινίες
Η αμαρτία της ομορφιάς (ταινία)

***Η αμαρτία της ομορφιάς*** είναι ελληνική δραματική κινηματογραφική ταινία που γυρίστηκε το 1972.

## Πλοκή

Μία κοπέλα η οποία έχει αναδειχθεί πρώτη σε καλλιστεία παντρεύεται ένα νεαρό εφοπλιστή. Η μητέρα του όμως δεν τη θέλει. Όταν η νεαρή θα μείνει έγκυος, η πεθερά της θα αλλάξει στάση απέναντί της. Τελικά όμως αποβάλει και η πεθερά της σκληραίνει τη στάση της απέναντί της. Ένα ατύχημα που συμβαίνει σε ένα πλοίο που είναι ιδιοκτησία της πεθεράς της έχει αρκετά θύματα. Ο επιζών αδελφός της κοπέλας που εργαζόταν στο πλοίο θα ανακαλύψει την πλεκτάνη και θα αποκαλυφθεί ότι το ατύχημα ήταν προσχεδιασμένο για να εισπραχθεί η ασφαλιστική αποζημίωση. Στην προοπτική της δίκης της, η πεθερά της τρελαίνεται.

## Διανομή ρόλων
* Μπέτυ Λιβανού - Ρένα Αστερίου**'
* [[Νίκος Γαλανός (ηθοποιός)|Νίκος Γαλανός]] - Αλέκος Βλαστός**'
* Τασσώ Καββαδία - μητέρα Αλέκου**'
* [[Λευτέρης Βουρνάς]] - Γιώργος**'
* Νίκος Δαδινόπουλος - Πέτρος**
* Λουίζα Ποδηματά - μητέρα Ρένας
* Θεόδωρος Ντόβας
* Γιάννης Κανδήλας
* Κώστας Τσιάνος
* Ελπίς Μπραουδάκη
* Περικλής Χριστοφορίδης - γιατρός
* Γιώργος Αρμαδώρος
*Έφη Θεοχάρη - διαγωνιζόμενη καλλιστείων
*Μαρία Κολιανδρή - διαγωνιζόμενη καλλιστείων

## Υποδοχή
Η ταινία στην πρώτη της προβολή έκοψε 126.930 εισιτήρια και ήρθε 13η στις 64 ταινίες της περιόδου. 

## Παραγωγή
Φημολογείται ότι η στιλιζαρισμένη «κακιά» του ελληνικού κινηματογράφου Τασσώ Καββαδία είχε αρχικά αρνηθεί τον ρόλο της πεθεράς, όμως τελικά δέχθηκε, αφού της προσφέρθηκε η τριπλάσια αμοιβή.

Σχεδόν πενήντα χρόνια αργότερα, το 2019, το πρωταγωνιστικό ζευγάρι επανασυνδέθηκε στη μικρή οθόνη αυτή τη φορά, για τα γυρίσματα της σειράς *[[Έρωτας Μετά]]*, με τη Λιβανού να υποδύεται πλέον την κακιά πεθερά της ιστορίας.
## Παραπομπές


## Πηγές
* Ιάσων Τριανταφυλλίδης: *Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του*, εκδ. Εξάντας, Αθήνα 2000, σελ. 193
* Γιάννης Σολδάτος: *Ιστορία του Ελληνικού Κινηματογράφου*, τόμ. Δ', εκδ. Αιγόκερως, 1991

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1972
Κατηγορία:Ταινίες παραγωγής Φίνος Φιλμ
Κατηγορία:Ελληνικές δραματικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες γυρισμένες στην Ελλάδα
Κατηγορία:Ελληνικές αισθηματικές δραματικές ταινίες
Η φωνή της καρδιάς (ταινία, 1943)

Το ***Η φωνή της καρδιάς*** είναι ελληνική δραματική αισθηματική ταινία του 1943, σε σκηνοθεσία Δημήτρη Ιωαννόπουλου, με τον ίδιο να γράφει και το σενάριο. **' Αυτή ήταν η πρώτη ταινία που έφερε το [[λογότυπο]] της [[Φίνος Φιλμ]] στην παραγωγή, παρ' όλα αυτά, πρόκειται για μία συμπαραγωγή της εταιρείας με τον Γιώργο Καβουκίδη. Πρωταγωνιστούν οι [[Αιμίλιος Βεάκης]], [[Καίτη Πάνου]] και [[Δημήτρης Χορν]].

== Πλοκή ==

Ο κυρ-Σπύρος έχει αποφυλακιστεί μετά από χρόνια επειδή είχε σκοτώσει τον εραστή της γυναίκας του. Ένας φίλος του τον βοηθάει να εργαστεί ως κηπουρός. Αναζητά την κόρη του που συχνάζει στην [[ταβέρνα]] όπου εργάζεται ο ίδιος. Εκεί γνωρίζει ένα νεαρό ζευγάρι που η μητέρα της κοπέλας δεν θέλει τον νεαρό φίλο της επειδή είναι φτωχός. Τότε μαθαίνει πως η κοπέλα είναι η κόρη του καθώς προσπαθεί να τους βοηθήσει να παντρευτούν. Θα ματαιώσει έναν [[Αρραβώνας|αρραβώνα]] που της ετοιμάζει η μητέρα της απειλώντας τη. Και βέβαια στο τέλος η νεαρή κοπέλα θα μάθει ότι είναι ο πατέρας της.

==Διανομή ρόλων==

==Παραγωγή==
Σε αυτήν την ταινία πρωτοεμφανίζονται οι [[Δημήτρης Χορν]], [[Καίτη Πάνου]] και [[Σμαρούλα Γιούλη]]. Ο [[Αιμίλιος Βεάκης]] ντουμπλάρεται από τον ηθοποιό [[Τζαβαλάς Καρούσος|Τζαβαλά Καρούσο]]. Ήταν η πρώτη μεγάλη παραγωγή του [[Φιλοποίμην Φίνος|Φιλοποίμενα Φίνου]].******'

## Παραπομπές


## Πηγές
*Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του,εκδ. Εξάντας, Αθήνα, 2000, σελ. 50-51
*Δημήτρης Κολιοδήμος, Λεξικό ελληνικών ταινιών, εκδόσεις Γένους, Αθήνα, 2001, σελ.467-468
## Εξωτερικοί σύνδεσμοι
*
*

Κατηγορία:Ελληνικές ταινίες της δεκαετίας 1940
Κατηγορία:Ταινίες του 1943
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές δραματικές ταινίες
Κατηγορία:Ταινίες σε σκηνοθεσία Δημήτρη Ιωαννόπουλου
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Μαρίνα (ταινία, 1947)

Η ***Μαρίνα*** είναι ελληνική αισθηματική-δραματική ταινία του 1947, σε παραγωγή Φίνος Φιλμ και σε σκηνοθεσία Αλέκου Σακελλάριου. Το σενάριο γράφτηκε από τον σκηνοθέτη σε συνεργασία με τον Χρήστο Γιαννακόπουλο.

## Πλοκή
Η Μαρίνα πηγαίνει από το νησί της στην Αθήνα με σκοπό να ζήσει τα όνειρά της και να φτιάξει τη ζωή της. Καταλήγει όμως να τραγουδά σε ένα καμπαρέ, όπου γνωρίζει έναν ναυτικό που λέγεται Βάσος. Η ζωή της πόλης και οι εντάσεις της δεν κατορθώνουν να σβήσουν από την ψυχή της Μαρίνας το ταξίδι του μυαλού της στην ιδιαίτερη πατρίδα της και τον Δημήτρη, ένα νέο που την αγαπά και που καρτερά να γυρίσει πίσω. Ο πατέρας της έρχεται και την βρίσκει κάποια στιγμή και κατορθώνει να την πείσει να επιστρέψει στον τόπο τους. Αυτό πράγματι γίνεται, παντρεύεται τον Δημήτρη και αποκτούν μαζί ένα παιδί. Πολλά χρόνια αργότερα, ο Βάσος επισκέπτεται το νησί της Μαρίνας και τα πράγματα γίνονται προς στιγμήν επικίνδυνα για την οικογενειακή γαλήνη της, αλλά όλα στο τέλος καταλήγουν αίσια.**' 

== Διανομή ==

* [[Στέλλα Γκρέκα]] - Μαρίνα**'
* Δημητρής Μυράτ - Δημήτρης
* Λάμπρος Κωνσταντάρας - Βάσος
* Περικλής Χριστοφορίδης

## Παρατηρήσεις
Η αισθηματική αυτή περιπέτεια διαδραματίζεται σε μεγάλο μέρος στην Ύδρα και ήταν το πρώτο φιλμ που γυρίστηκε εκεί. Ήταν επίσης το πρώτο που εμφάνιζε επί οθόνης φιλί, αυτό μεταξύ των Γκρέκα και Μυράτ.  

Το "Τραγούδι της Μαρίνας" ("Την τρεχαντήρα μου πουλώ"), ερμηνευμένο από τη Στέλλα Γκρέκα, έγινε μεγάλη επιτυχία, όπως άλλωστε και η ταινία, που έκοψε 101 χιλιάδες εισιτήρια.

## Παραπομπές


## Πηγές
*

*

*

*

*

## Εξωτερικοί σύνδεσμοι
* 
*

Κατηγορία:Ελληνικές ταινίες της δεκαετίας 1940
Κατηγορία:Ταινίες του 1947
Κατηγορία:Ελληνόφωνες ταινίες
Κατηγορία:Ελληνικές αισθηματικές δραματικές ταινίες
Κατηγορία:Ταινίες σε σκηνοθεσία Αλέκου Σακελλάριου
Κατηγορία:Ταινίες σε σενάριο Αλέκου Σακελλάριου
Κατηγορία:Ταινίες σε σενάριο Χρήστου Γιαννακόπουλου
Κατηγορία:Ταινίες με μουσική σύνθεση Κώστα Γιαννίδη
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές ασπρόμαυρες ταινίες
Ο τρομοκράτης (ταινία, 1975)

***Ο τρομοκράτης*** είναι μια Ελληνική κωμική ταινία του 1975 σε σενάριο και σκηνοθεσία Γιάννη Δαλιανίδη. Η παραγωγή έγινε από τη Φίνος Φιλμ και πρωταγωνιστεί ο Κώστας Βουτσάς. 

## Πλοκή

Στην έγχρωμη αυτή κωμωδία τρεις φίλοι μετά τη Δικτατορία φτιάχνουν ένα κόμμα για να σώσουν την Ελλάδα. Προκειμένου να βρουν χρήματα απάγουν έναν πλούσιο και απειλούν να τον σκοτώσουν αν δεν τους δώσουν χρήματα. Τελικά όμως διαπιστώνουν πως οι συγγενείς του πλούσιου δεν ενδιαφέρονται γι' αυτόν  και οι ίδιοι δεν θέλουν να τον σκοτώσουν.

## Διανομή

* Κώστας Βουτσάς - Κώστας Παπακώστας******
* Νίκος Δαδινόπουλος - Περικλής Αθανασίου******
* Σωτήρης Τζεβελέκος - Σπύρος Βούρος******
* Κούλα Αγαγιώτου - Φανή Παπακώστα
* Μπέτυ Αρβανίτη - Ανδρεάκη
* Στέλιος Λιονάκης - Μάτσης
* Νίκος Κούρος - Δημήτρης Ανδρεάκης
* Ειρήνη Κουμαριανού - Λουκία
* Μάγδα Τσαγγάνη - Βούρου,σύζυγος Σπύρου Βούρου
* Γιώργος Γρηγορίου - αστυνόμος
* Γιώργος Τζιφός - χοντρός

## Παραγωγή
Πρόκειται για την τελευταία συνεργασία του Κώστα Βουτσά με τη Φίνος Φιλμ.  H μουσική είναι του Μίμη Πλέσσα, ενώ η φωτογραφία του Νίκου Γαρδέλη. 

Η ταινία προβλήθηκε την σεζόν 1975-1976,έκοψε 70.090 εισιτήρια και ήρθε 4η ανάμεσα στις 38 ταινίες της σεζόν.

## Παραπομπές


## Πηγές
*Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του,εκδ. Εξάντας, Αθήνα, 2000, σελ.202
*Γιάννης Σολδάτος, Ιστορία του Ελληνικού Κινηματογράφου, τομ.Δ', εκδ. Αιγόκερως, 1991

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1975
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Πρόσωπα λησμονημένα

Το ***Πρόσωπα λησμονημένα*** είναι ασπρόμαυρη ελληνική δραματική ταινία του 1946, σε παραγωγή Φίνος Φιλμ και Ωρίων. Τη σκηνοθεσία υπογράφει ο Γιώργος Τζαβέλλας, ενώ δικό του είναι και το σενάριο.

## Πλοκή
Ένας άνθρωπος του υποκόσμου, ο Τώνης, τυχοδιώκτης που έχει γυρίσει από την Αμερική, συναντά σε ένα καμπαρέ της Τρούμπας του Πειραιά μια παλιά του ερωμένη, τη Μαρία, η οποία έχει εγκαταλείψει για χατίρι του τον άνδρα και το παιδί της και έχει γίνει πόρνη. Η κόρη της όμως, η Άλκη, που θεωρεί τη μάνα της πεθαμένη, ετοιμάζεται να παντρευτεί έναν νέο της καλής κοινωνίας κι αυτό θέλει να το εκμεταλλευθεί ο Τώνης, επιχειρώντας να εκβιάσει τον πατέρα της, αλλά η Μαρία τον σκοτώνει για χάρη της ευτυχίας της κόρης της.

## Διανομή ρόλων
* Γιώργος Παππάς - Τώνης**'
* [[Μιράντα Μυράτ]] - Μαρία**'
* Ζινέτ Λακάζ - Άλκη Μακρίδη
* Λάμπρος Κωνσταντάρας - Παύλος Κάλβος**'
* [[Αθανασία Μουστάκα]] - Κατερίνα
* [[Δήμος Σταρένιος]] - Πετράκης
* [[Αιμίλιος Βεάκης]] - Νίκος Μακρίδης**'
* Κούλης Στολίγκας - ιδιοκτήτης καμπαρέ
* Νάσος Κεδράκας - ταβερνιάρης
* Τζόλυ Γαρμπή - κυρία Κάλβου

## Παραγωγή
Ο σκηνοθέτης Γ. Τζαβέλλας εμφανιζόταν σε μια σκηνή του έργου ως ταξιτζής. Επιπλέον, αποκήρυξε την ταινία ως τη μεγαλύτερη του αποτυχία, παρότι όταν πρωτοκυκλοφόρησε είχε λάβει καλές κριτικές, ως το πιο αξιολόγο, από σκηνοθετική άποψη, φιλμ εκείνης της χρονιάς. 

Στην ταινία τραγουδούσε η Στέλλα Γκρέκα, ενώ εμφανίζεται για πρώτη φορά στον κινηματογράφο ο Νάσος Κεδράκας.  Επίσης, για πρώτη φορά ο Τζαβέλλας συνεργάζεται με τη Φίνος Φιλμ. 

## Παραπομπές

## Βιβλιογραφία
*
*

*

## Εξωτερικοί σύνδεσμοι
* 

Κατηγορία:Ελληνικές ταινίες της δεκαετίας 1940
Κατηγορία:Ταινίες του 1946
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ελληνικές αισθηματικές ταινίες
Κατηγορία:Ταινίες σε σκηνοθεσία Γιώργου Τζαβέλλα
Κατηγορία:Ταινίες σε σενάριο Γιώργου Τζαβέλλα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές ασπρόμαυρες ταινίες
Η βίλλα με τα νούφαρα

Το ***Η βίλλα με τα νούφαρα*** είναι Ελληνική ασπρόμαυρη, δραματική, αισθηματική, κινηματογραφική ταινία που γυρίστηκε το 1945 σε σενάριο και σκηνοθεσία Δημήτρη Ιωαννόπουλου.

## Πλοκή

Η Ρένα, μια πλούσια Αθηναία, έρχεται να ταράξει την ηρεμία ενός χωριού, στο οποίο γκαθίσταται μαζί με τη θεία της και τον μικρό της αδελφό, τον Λούλη. Ο Λούλης, που υποφέρει από καρδιακή ανεπάρκεια, έχει ανάγκη από γαλήνη και καθαρό αέρα.Ο νεαρός γιατρός του χωριού, κ. Κανδής (Δημήτρης Μυράτ), γοητεύεται από τη Ρένα, η οποία τον περιφρονεί λόγω της καταγωγής του και έτσι ο ιατρός απογοητεύεται. Ωστόσο, η ευγενική και άδολη φυσιογνωμία του γιατρού υπερνικά σταδιακά. Στο τέλος, καταφέρνει να κερδίσει την αγάπη της Ρένας.

## Διανομή

* Δημήτρης Μυράτ - ιατρός Κανδής**'
* [[Καίτη Πάνου]] - Ρένα**'
* Αλέκος Λειβαδίτης
* Σαπφώ Αλκαίου
* Χρυσούλα Μυράτ
* Περικλής Γαβριηλίδης
* Γιώργος Δημητρακόπουλος

## Παραγωγή
Πρόκειται για τη δεύτερη ταινία στην ιστορία της Φίνος Φιλμ μετά την επιτυχία ''Η φωνή της καρδιάς'' (1943). Τα γυρίσματα της ταινίας σταμάτησαν, όταν ο Φίνος έμαθε για τη σύλληψη του πατέρα του από τους ναζί. Δεν έχει σωθεί καμία κόπια αυτής της ταινίας. 

Η ταινία είναι γνωστή για τη σημαντική πρόοδο, που σημείωσε στη φωτογραφία, τα κινηματογραφικά ντεκόρ, τον εξελιγμένο ήχο και κινηματογραφικό ρυθμό. Οι κριτικοί κινηματογράφου της εποχής συμφώνησαν ότι ήταν η πρώτη φορά που ελληνική ταινία *άντεχε στην κριτική*. 

Αξιοσημείωτο είναι ότι η ερειπωμένη, μετά από πυρκαγιά, βίλα στην οποία πραγματοποιήθηκαν τα γυρίσματα της ταινίας, στην περιοχή των Αναβρύτων, αγοράστηκε από τον γνωστό επιχειρηματία Πρόδρομο Εμφιετζόγλου, ο οποίος συντήρησε τα ερείπιά της. Σήμερα, τα ερείπια ανήκουν στην είσοδο του μεγάλου κτήματός του. Οι λειτουργίες της βίλας άλλαξαν: είναι πινακοθήκη, η οποία στεγάζει έργα Ελλήνων καλλιτεχνών.

Η ταινία έκανε πρεμιέρα στις αίθουσες στις 23 Απριλίου 1945  και επανακυκλοφόρησε μετά από κάποια χρόνια σε 90λεπτη κόπια με τον τίτλο *Νύχτα Αγωνίας*. 

## Παραπομπές


## Βιβλιογραφία
*Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του,εκδ. Εξάντας, Αθήνα, 2000, σελ.52
## Εξωτερικοί σύνδεσμοι
*
*
 

Κατηγορία:Ελληνικές ταινίες της δεκαετίας 1940
Κατηγορία:Ταινίες του 1945
Κατηγορία:Ταινίες παραγωγής Φίνος Φιλμ
Κατηγορία:Ελληνόφωνες ταινίες
Κατηγορία:Χαμένες ταινίες
Κατηγορία:Ελληνικές αισθηματικές δραματικές ταινίες
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Κατηγορία:Ταινίες σε σκηνοθεσία Δημήτρη Ιωαννόπουλου
Fireball (τραγούδι)

Το **Fireball**, είναι τραγούδι του χαρντ ροκ συγκροτήματος Deep Purple. Ήταν το πρώτο τραγούδι του ομότιτλου δίσκου, ο οποίος κυκλοφόρησε τον Σεπτέμβριο του 1971, ενώ το σινγκλ "*Fireball*" κυκλοφόρησε ένα μήνα αργότερα, όντας το δεύτερο του δίσκου μετά το "*[[Strange Kind of Woman]]*" που είχε κυκλοφορήσει μερικούς μήνες νωρίτερα.

## Σύνθεση και ηχογράφηση
Το "*Fireball*" ήταν το κομμάτι που άνοιγε το δίσκο, έχοντας ως εισαγωγή, μετά τον ήχο ενός κλιματιστικού μηχανήματος, γρήγορη εναλλαγή δύο μπάσων τυμπάνων από τον ντράμερ Ίαν Πέις. Το συγκεκριμένο τραγούδι αποτελεί εξαίρεση στον τρόπο δομής των τραγουδιών του συγκροτήματος, τα οποία περιελάμβαναν συνήθως ένα σόλο του Ρίτσι Μπλάκμορ μετά το δεύτερο ρεφραίν, κάτι που δε συμβαίνει εδώ. Το "*Fireball*" έχει ένα σόλο μπάσου από τον Ρότζερ Γκλόβερ, το οποίο διαδέχεται ένα σόλο πλήκτρων από τον Τζον Λορντ, ενώ προς το τέλος του, ο τραγουδιστής Ίαν Γκίλαν συνοδεύει το ρυθμό με ντέφι.

Το τραγούδι χαρακτηρίζεται ως ένας από τους προπομπούς του speed metal ιδιώματος, λόγω του ταχύτατου ρυθμού του, ενώ ήταν το τρίτο σινγκλ του συγκροτήματος το οποίο ανέβηκε στο βρετανικό Top-20, μέσα σε διάστημα ενός έτους.

## Θέσεις τσαρτ
***Fireball*** *(σινγκλ)*

***Επίσημη κυκλοφορία: [[25 Οκτωβρίου]] [[1971]]***

## Τα μέλη των Deep Purple
Το "*Fireball*" ηχογραφήθηκε από τη δεύτερη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Τζον Λορντ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* Fireball - Deep Purple | Song Info | AllMusic
* New at the Stereo Society this month

## Εξωτερικοί σύνδεσμοι
* Deep Purple – Fireball Lyrics | Genius Lyrics
* FIREBALL CHORDS by Deep Purple @ Ultimate-Guitar.Com

Κατηγορία:Τραγούδια των Deep Purple
Κατηγορία:Τραγούδια του 1971
Παπούτσι από τον τόπο σου

Το ***Παπούτσι από τον τόπο σου*** είναι ασπρόμαυρη ελληνική αισθηματική ταινία του 1946 σε παραγωγή Φίνος Φιλμ και σε σκηνοθεσία Αλέκου Σακελλάριου, με το σενάριο να είναι γραμμένο από τον σκηνοθέτη αλλά και τον Χρήστο Γιαννακόπουλο.

## Πλοκή
Μετά το τέλος του Β' Παγκοσμίου Πολέμου, διάφοροι Βρετανοί στρατιώτες που δραστηριοποιούνται στην Ελλάδα με σκοπό την επιβολή της τάξης συνάπτουν και ερωτικές σχέσεις με Ελληνίδες. Έτσι η Φανή ερωτεύεται τον Τζόνι, αν και ο πατέρας της δεν εγκρίνει τη σχέση τους. Ο Άγγλος εγκαταλείπει τη Φανή, ενώ την έχει καταστήσει έγκυο, κι εκείνη ντροπιασμένη αποπειράται να αυτοκτονήσει, μέχρι που βρίσκει την αγάπη σε έναν γείτονά της.

## Διανομή

* Αλέκος Λειβαδίτης - Τζόνι**'
* Μαρκίτα Μυλωνά - Φανή**'
* Μάνος Φιλιππίδης - πατέρας Φανής
* Γεωργία Βασιλειάδου
* Θεόφιλος Ασημακόπουλος
* Γιάννης Γκιωνάκης
* Φωφώ Λουκά
* Βύρων Σεραϊδάρης

## Παραγωγή και κυκλοφορία
Πρόκειται για την πρώτη σκηνοθετική δουλειά του Αλέκου Σακελλάριου στον κινηματογράφο,  ο οποίος ήταν άσχετος με την κινηματογραφία, αλλά τον παρότρυνε και τον βοήθησε ο Φιλοποίμην Φίνος. 

Η ταινία κυκλοφόρησε στις κινηματογραφικές αίθουσες Κρόνος και Πάνθεον της Αθήνας στις 9 Δεκεμβρίου 1946.  Η κόπια έχει καταστραφεί και θεωρείται χαμένη, αλλά η ιστορία έχει διασκευαστεί στην ταινία *[[Γαμπρός απ' το Λονδίνο]]* του Γιάννη Δαλιανίδη. 

## Παραπομπές


## Βιβλιογραφία
*Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του,εκδ. Εξάντας, Αθήνα, 2000, σελ.52
*Δημήτρης Κολιοδήμος, Λεξικό ελληνικών ταινιών, εκδόσεις Γένους, Αθήνα, 2001, σελ.356

## Εξωτερικοί σύνδεσμοι
* 

Κατηγορία:Ελληνικές ταινίες της δεκαετίας 1940
Κατηγορία:Ταινίες του 1946
Κατηγορία:Ελληνόφωνες ταινίες
Κατηγορία:Ελληνικές αισθηματικές δραματικές ταινίες
Κατηγορία:Ελληνικές δραματικές κωμικές ταινίες
Κατηγορία:Ταινίες σε σκηνοθεσία Αλέκου Σακελλάριου
Κατηγορία:Ταινίες σε σενάριο Αλέκου Σακελλάριου
Κατηγορία:Ταινίες σε σενάριο Χρήστου Γιαννακόπουλου
Κατηγορία:Ταινίες με μουσική σύνθεση Μιχάλη Σουγιούλ
Κατηγορία:Σκηνοθετικό ντεμπούτο σε ταινίες
Κατηγορία:Χαμένες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές ασπρόμαυρες ταινίες
Κατηγορία:Ελληνικές αισθηματικές κωμικές ταινίες